ddrg/super_eurlex huggingface dataset:
Uredba Komisije (ES) št. 744/2000

z dne 10. aprila 2000

o popravku Uredbe (EGS) št. 32/82 o določitvi pogojev za dodeljevanje posebnih izvoznih nadomestil za goveje in telečje meso

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] in zlasti člena 33(12) Uredbe,

ob upoštevanju naslednjega:

(1) Uredba Komisije (EGS) št. 32/82 [2], kakor je bila nazadnje spremenjena z Uredbo (ES) št. 2326/97 [3], določa pogoje za dodeljevanje posebnih izvoznih nadomestil za goveje in telečje meso.

(2) Ko je bila Uredba (EGS) št. 32/82 nazadnje spremenjena z Uredbo (ES) št. 2326/97, je bil zadnji stavek drugega pododstavka člena 2(2) zaradi napake pri sestavljanju črtan. Zato je treba stavek ponovno uvesti v besedilo z veljavnostjo od 3. decembra 1997, od dneva, s katerim je začela veljati Uredba (ES) št. 2326/97.

(3) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

V drugem pododstavku člena 2(2) Uredbe (EGS) št. 32/82 se doda naslednji stavek:

"Vendar lahko pristojni organi odobrijo zavijanje proizvodov, pod pogojem, da identifikacijska oznaka ali žig na vsakem proizvodu iz člena 3(2) ostane še vedno viden."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 3. decembra 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. aprila 2000

Za Komisijo

Franz Fischler

Član Komisije

[1] OJ L 160, 26.6.1999, str. 21.

[2] OJ L 4, 8.1.1982, str. 11.

[3] OJ L 323, 26.11.1997, str. 1.

--------------------------------------------------
Uredba Komisije (ES) št. 1630/2000

z dne 25. julija 2000

o spremembi Uredbe (EGS) št. 2131/93 o postopku in pogojih prodaje žita iz intervencijskih agencij

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žito [1], kakor je bila nazadnje spremenjena z Uredbo Komisije (ES) št. 1510/2000 [2], in zlasti člena 5 Uredbe,

ob upoštevanju naslednjega:

(1) Uredba Komisije (EGS) št. 2131/93 [3], kakor je bila nazadnje spremenjena z Uredbo (ES) št. 39/1999 [4], določa postopek in pogoje za prodajo žita iz intervencijskih agencij.

(2) Navedena uredba predpisuje, da je treba pri prodaji na trgu Skupnosti pripraviti ponudbe s sklicevanjem na standardno kakovost.

(3) Uredba Sveta (ES) št. 1253/1999 [5] je odpravila standardno kakovost. Zato jo je treba nadomestiti z enakovrednim opisom.

(4) Ukrepi, določeni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Člen 13(1) Uredbe (EGS) št. 2131/93 se nadomesti:

"1. Pri prodaji na trgu Skupnosti se ponudbe pripravijo s sklicevanjem na kakovost žita, ki za ponudbe v okviru intervencijskega odkupa, izključuje prilagoditev cene.

Če se kakovost žita razlikuje od kakovosti iz prvega pododstavka, se cena uspešnega ponudnika prilagodi s povečanji ali znižanji cene, določenimi na podlagi členov 4 in 5 Uredbe (EGS) št. 1766/92."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. julija 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. julija 2000

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 174, 13.7.2000, str. 11.

[3] UL L 191, 31.7.1993, str. 76.

[4] UL L 5, 9.1.1999, str. 64.

[5] UL L 160, 26.6.1999, str. 18.

--------------------------------------------------
Uredba Komisije (ES) št. 349/2001

z dne 21. februarja 2001

o spremembi Uredbe (EGS) št. 94/92 o podrobnih pravilih za izvajanje ureditve uvozov iz tretjih držav v skladu z Uredbo Sveta (EGS) št. 2092/91

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 2020/2000 [2], in zlasti člena 11(1) Uredbe,

ob upoštevanju naslednjega:

(1) V skladu s členom 11(1) Uredbe (EGS) št. 2092/91 se lahko proizvodi, uvoženi iz tretjih držav, tržijo samo, kadar izvirajo iz tretje države, navedene na seznamu, ki je sestavljen v skladu z merili iz člena 11(2) Uredbe (EGS) št. 2092/91. Ta seznam je določen v Prilogi k Uredbi Komisije (EGS) št. 94/92 [3], kakor je bila nazadnje spremenjena z Uredbo (ES) št. 2426/2000 [4].

(2) Madžarska je Komisijo zaprosila, da spremeni pogoje za njeno vključitev na seznam, da se omogoči uvoz ekološko pridelanih surovin. Madžarska je predložila informacije, zahtevane na podlagi člena 2(5) Uredbe (EGS) št. 94/92. Preučitev predloženih informacij je pripeljala do ugotovitve, da so zahteve enakovredne zahtevam v zakonodaji Skupnosti.

(3) Argentina je Komisiji predložila zahtevana jamstva v zvezi s pridelavo in kontrolnim pregledom živine in živalskih proizvodov. Rok za vključitev, ki se izteče 28. februarja 2001, je zato treba podaljšati, da se omogoči nadaljnji uvoz.

(4) Ukrepi, predvideni s to uredbo, so v skladu z mnenjem odbora iz člena 14 Uredbe (EGS) št. 2092/91 –

SPREJELA NASLEDNJO UREDBO:

Člen 1

Priloga k Uredbi (EGS) št. 94/92 se glede Argentine in Madžarske spremeni, kakor je prikazano v Prilogi k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. februarja 2001

Za Komisijo

Franz Fischler

Član Komisije

[1] UL L 198, 22.7.1991, str. 1.

[2] UL L 241, 26.9.2000, str. 39.

[3] UL L 11, 17.1.1992, str. 14.

[4] UL L 279, 1.11.2000, str. 19.

--------------------------------------------------

PRILOGA

Točka 5 besedila o Argentini se nadomesti z naslednjim besedilom:

"5. Trajanje vključitve: do 30. junija 2003."

Točka 2 besedila o Madžarski se nadomesti z naslednjim besedilom:

"2. Izvor: proizvodi iz skupine 1(a) in ekološko pridelane sestavine v proizvodih iz skupine 1(b), pridelani na Madžarskem ali uvoženi na Madžarsko:

- iz Evropske skupnosti, ali

- iz tretje države v okviru ureditve, ki je priznana kot enakovredna skladno z določbami člena 11(1) Uredbe (EGS) št. 2092/91."

--------------------------------------------------
Uredba Komisije (ES) št. 384/2001

z dne 26. februarja 2001

o spremembi Uredbe (ES) št. 2636/1999 o sporočanju podatkov o povprečni ceni za vsako skupino sort surovega tobaka

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 1336/2000 [2], in zlasti člena 21 Uredbe,

ob upoštevanju naslednjega:

(1) Iz upravno-tehničnih razlogov je priporočljivo, da se države članice zaprosijo, da sporočajo podatke o povprečni ceni, ki jo dejansko plačajo podjetja za prvo predelavo, ponderirani po količinah na dobavljeno pošiljko surovega tobaka.

(2) Ukrepi, predvideni s to uredbo, so v skladu z mnenjem Upravljalnega odbora za surovi tobak –

SPREJELA NASLEDNJO UREDBO:

Člen 1

Priloga II k Uredbi Komisije (ES) št. 2636/1999 [3] se nadomesti s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. februarja 2001

Za Komisijo

Franz Fischler

Član Komisije

[1] UL L 215, 30.7.1992, str. 70.

[2] UL L 154, 27.6.2000, str. 2.

[3] UL L 323, 15.12.1999, str. 4.

--------------------------------------------------

PRILOGA

„PRILOGA II

+++++ TIFF +++++

--------------------------------------------------
Uredba Komisije (ES) št. 503/2001

z dne 14. marca 2001

o spremembi in popravkih Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] in zlasti člena 47(8) Uredbe,

ob upoštevanju naslednjega:

(1) Da bi obvladali izjemne razmere na trgih, ki so jih povzročili nedavni dogodki v zvezi z govejo spongiformno encefalopatijo (BSE), je prišlo do številnih sprememb in odstopanj od Uredbe Komisije (ES) št. 562/2000 [2], kakor je bila nazadnje spremenjena z Uredbo (ES) št. 283/2001 [3].

(2) Člen 21(1) Uredbe (ES) št. 562/2000 določa, da se lahko odkoščanje izvaja samo v odobrenih obratih za razrez, ki imajo na razpolago enega ali več sosednjih prostorov za hitro zamrzovanje. Po drugem pododstavku lahko Komisija pod nekaterimi pogoji in na zahtevo države članice za določeno obdobje odobri odstopanje od te določbe. Glede na to, da se lahko države članice zaprosi za prevzem velikih količin govejega mesa, naj se vsem državam članicam dovoli, da izkoristijo to možnost za šest mesecev, če uvedejo strožje ukrepe pri pregledih.

(3) Prvi pododstavek člena 16(2) italijanske različice Uredbe (ES) št. 562/2000 vsebuje napako. Ta napaka naj se popravi.

(4) Uredbo (ES) št. 562/2000 je treba zato spremeniti.

(5) Glede na razmere naj ta uredba začne veljati takoj.

(6) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -

SPREJELA NASLEDNJO UREDBO:

Člen 1

Uredba (ES) št. 562/2000 se spremeni:

1. V členu 21(1) se doda naslednje besedilo:

"Vendar lahko v primeru težav v praksi in za razpise, izvedene v času od 15. marca do 15. septembra 2001, države članice odstopijo od določb prvega pododstavka, če uvedejo ukrepe za preglede za zagotovitev celovitega spremljanja vsega kupljenega mesa. Zadevne države članice o sprejetih ukrepih obvestijo Komisijo."

2. (Nanaša se samo na italijansko različico.)

Prvi pododstavek člena 16(2) vsebuje naslednje besedilo:

"L'aggiudicatario procede alla consegna dei prodotti entro i diciassette giorni di calendario a partire dal primo giorno lavorativo successivo alla pubblicazione del regolamento che fissa il prezzo massimo d'acquisto e i quantitativi di carni bovine acquistati all'intervento."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. marca 2000

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 68, 16.3.2000, str. 22.

[3] UL L 41, 10.2.2001, str. 22.
Uredba Komisije (ES) št. 556/2001

z dne 21. marca 2001

o spremembi Uredbe (ES) št. 2316/1999 o določitvi podrobnih pravil za uporabo Uredbe Sveta (ES) št. 1251/1999 o uvedbi sistema podpor za pridelovalce določenih poljščin v zvezi s praho in seznamom upravičenih sort lana in konoplje

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1251/1999 z dne 17. maja 1999 o uvedbi sistema podpore za pridelovalce določenih poljščin [1], kakor je bila nazadnje spremenjena z Uredbo (ES) št. 1672/2000 [2] in zlasti člena 9 Uredbe,

ob upoštevanju naslednjega:

(1) Uredba Komisije (ES) št. 2316/1999 [3], kakor je bila nazadnje spremenjena z Uredbo (ES) št. 2860/2000 [4], določa podrobna pravila za uporabo Uredbe (ES) št. 1251/1999 glede pogojev za dodelitev plačil na površino za določene poljščine in določa pogoje za praho.

(2) Člen 18 zgoraj navedene uredbe omejuje upravičenost za plačila v zvezi s praho za površine, ki so bile v predhodnem letu obdelane glede na spravilo, puščene v prahi v skladu z Uredbo (ES) št. 1251/1999, umaknjene iz pridelovanja poljščin ali pogozdovane v skladu z zakonodajo za razvoj podeželja.

(3) Uporaba teh pogojev nima več praktičnega pomena glede na dolgo obdobje, ki je preteklo od njihove uvedbe. Razen tega zahtevajo preverjanja skladnosti s tem členom nesorazmerno veliko truda v primerjavi z namenom ukrepa. Da bi poenostavili pravila, se morajo torej ti omejevalni pogoji odpraviti.

(4) Nove sorte lana in konoplje, gojene za pridelavo vlaken, se lahko upoštevajo kot da izpolnjujejo pogoje. Te se zato vključijo na seznam sort lanu in konoplje, ki se gojijo za pridelavo vlaken in izpolnjujejo pogoje za sistem podporeiz Priloge XII Uredbe (ES) št. 2316/1999.

(5) Ukrepi, predvideni v tej uredbi, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Uredba (ES) št. 2316/1999 se spremeni, kakor sledi:

1. Člen 18 se nadomesti z naslednjim:

"Člen 18

"Praha" pomeni opustitev obdelovanja na površini, upravičeni do plačila na površino v smislu člena 7 Uredbe (ES) št. 1251/1999."

2. Sorti "Adélie" in "Caesar Augustus" se dodata točki 1 Priloge XII.

3. Sorta "USO 31" se doda točki 2a Priloge XII.

4. Sorta "Delta-llosa" se doda točki 2b Priloge XII, sorta "USO 31" pa se črta.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od tržnega leta 2001/02.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. marca 2001

Za Komisijo

Franz Fischler

Član Komisije

[1] UL L 160, 26.6.1999, str. 1.

[2] UL L 193, 29.7.2000, str. 13.

[3] UL L 280, 30.10.1999, str. 43.

[4] UL L 332, 28.12.2000, str. 63.

--------------------------------------------------
Uredba (ES) Evropske centralne banke št. 985/2001

z dne 10. maja 2001

o spremembi Uredbe ECB/1994/4 o pooblastilih Evropske centralne banke za nalaganje sankcij

(ECB/2001/4)

SVET EVROPSKE CENTRALNE BANKE JE –

ob upoštevanju Pogodbe o ustanovitvi Evropske skupnosti in zlasti člena 110(3) Pogodbe,

ob upoštevanju Statuta Evropskega sistema centralnih bank in Evropske centralne banke ter zlasti členov 34.3 in 19.1 Statuta,

ob upoštevanju Uredbe Sveta (ES) št. 2532/98 z dne 23. novembra 1998 o pooblastilih Evropske centralne banke za nalaganje sankcij [1] in zlasti člena 6(2) Uredbe,

ob upoštevanju naslednjega:

Uredba ECB/1999/4 z dne 23. septembra 1999 o pooblastilih Evropske centralne banke za nalaganje sankcij [2] se spremeni iz naslednjih razlogov:

Izkušnje iz preteklosti kažejo, da se je obstoječi postopek hrambe informacij, ki se nanašajo na določanje in izvrševanje sankcij, zlasti na izmenjavo izvirne dokumentacije in gradiv med ECB in nacionalnimi centralnimi bankami, izkazal za preveč ovirajočega. Zato je treba postopek poenostaviti zaradi zagotavljanja učinkovitega in zanesljivega režima izvajanja sankcij po hitrem postopku ob hkratnem zagotavljanju enake ravni pravne varnosti –

SPREJEL NASLEDNJO UREDBO:

Člen 1

Spremembe Uredbe ECB/1999/4

Člen 9(5) Uredbe ECB/1999/4 se nadomesti z naslednjim besedilom:

"5. Zadevna nacionalna centralna banka ali ECB, odvisno od primera, hrani vse informacije, ki se nanašajo na določanje in izvrševanje sankcij, v spisu, ki ga je treba hraniti najmanj pet let od datuma dokončnosti odločbe o naložitvi sankcije. Pristojna nacionalna centralna banka pošlje ECB kopije celotne izvirne dokumentacije in gradiv, s katerimi razpolaga in ki se nanašajo na postopek za ugotavljanje kršitev."

Člen 2

Začetek veljavnosti

Ta uredba začne veljati štiriindvajseti dan v mesecu, ki sledi njeni objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Frankfurtu na Majni, 10. maja 2001

Za Svet ECB

Predsednik

Willem F. Duisenberg

[1] UL L 318, 27.11.1998, str. 4.

[2] Uredba Evropske centralne banke (ES) št. 2157/1999, UL L 264, 12.10.1999, str. 21.

--------------------------------------------------
Uredba Komisije (ES) št. 997/2001

z dne 22. maja 2001

o spremembi Uredbe (ES) št. 805/1999 o določitvi nekaterih ukrepov za izvajanje Uredbe Sveta (ES) št. 718/1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 718/1999 z dne 29. marca 1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh [1] in zlasti člena 9(3) Uredbe,

ob upoštevanju naslednjega:

(1) V členu 7 Uredbe (ES) št. 718/1999 se zahteva, da Komisija predpiše podrobna pravila za izvajanje politike glede zmogljivosti ladjevja Skupnosti, kakor je opredeljeno v navedeni uredbi.

(2) V členu 4 Uredbe Komisije (ES) št. 805/1999 [2] o nekaterih ukrepih za izvajanje Uredbe (ES) št. 718/1999, kakor je bila spremenjena z Uredbo (ES) št. 1532/2000 [3], so bila določena razmerja za pravilo "staro za novo", ki se uporabljajo od 29. aprila 1999.

(3) V členu 4(2) Uredbe (ES) št. 718/1999 se zahteva, da se razmerje "staro za novo" stalno zmanjšuje, da bi se čim prej in v rednih fazah znižalo na nič najpozneje 29. aprila 2003.

(4) V členu 1 Uredbe (ES) št. 1532/2000 o spremembi Uredbe (ES) št. 805/1999 so se razmerja "staro za novo" zmanjšala od dvajsetega dne po njihovi objavi dalje, torej od 3. avgusta 2000.

(5) Zaradi pravne obveznosti zmanjšanja razmerij na nič najpozneje do 29. aprila 2003 in zaradi gospodarskega razvoja v različnih sektorjih trga prometa po celinskih plovnih poteh je primerno, da se razmerja "staro za novo" ponovno zmanjšajo.

(6) Zato je treba zmanjšati različna razmerja "staro za novo" iz člena 4 Uredbe (ES) št. 718/1999 in določena v členu 4 Uredbe (ES) št. 805/1999, kakor je bila spremenjena s členom 1 Uredbe (ES) št. 1532/2000, ne da bi se s tem razveljavili dosežki strukturnega izboljšanja, ki se izvaja od leta 1990. Razmerje za prevoznike suhega tovora bi bilo treba zmanjšati na 0,60:1, kajti sektor še naprej raste. Razmerje za tankerje zahteva manjšo prilagoditev, na 0,90:1, ker razmere v tem sektorju ostajajo zaskrbljujoče in trg ne raste. Večja prilagoditev je potrebna pri razmerju za remorkerje, na 0,25:1, saj čezmerna zmogljivost v tem sektorju ni velika.

(7) Glede ukrepov, predpisanih s to uredbo, je dala mnenje Skupina izvedencev za usmeritev glede zmogljivosti ladjevja Skupnosti in njenega pospeševanja, ustanovljena s členom 6 Uredbe (ES) št. 805/1999 -

SPREJELA NASLEDNJO UREDBO:

Člen 1

Uredba (ES) št. 805/1999 se spremeni:

1. V členu 4(1) se razmerje "0,80:1" nadomesti z "0,60:1".

2. V členu 4(2) se razmerje "1,15:1" nadomesti z "0,90:1".

3. V členu 4(3) se razmerje "0,50:1" nadomesti z "0,25:1".

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. maja 2001

Za Komisijo

Loyola De Palacio

Podpredsednica

[1] UL L 90, 2.4.1999, str. 1.

[2] UL L 102, 17.4.1999, str. 64.

[3] UL L 175, 14.7.2000, str. 74.

--------------------------------------------------
Uredba Sveta (ES) št. 1105/2001

z dne 30. maja 2001

o spremembi Uredbe (EGS) št. 1911/91 o uporabi določb prava Skupnosti za Kanarske otoke

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu Španije in Portugalske in zlasti prvega pododstavka člena 25(4) akta,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Člen 5(1) Uredbe (EGS) št. 1911/91 [4] določa, da španski organi v prehodnem obdobju uvedejo davek na proizvodnjo in uvoz (APIM) za vse proizvode, ki vstopijo na Kanarske otoke ali se tam proizvedejo.

(2) Člen 6(1) navedene uredbe določa prehodno obdobje za postopno uvedbo skupne carinske tarife (SCT) na Kanarskih otokih.

(3) Obe prehodni obdobji sta se iztekli 31. decembra 2000.

(4) Oktobra in novembra leta 2000 so španski organi zaprosili za podaljšanje navedenih prehodnih obdobij in ukrepov, uvedenih na podlagi Uredbe (EGS) št. 1911/91.

(5) Julija in oktobra 2000 so španski organi notificirali novi davek, ki bi se uporabljal na Kanarskih otokih z namenom izravnave prikrajšanosti, navedenih v členu 299(2) Pogodbe.

(6) Vloga je vsebovala dokumentacijo, iz katere izhaja, da bi popolna vključitev regije, kljub temu, da se je v prehodnem obdobju gospodarski položaj na Kanarskih otokih izboljšal, povzročila padec industrijske in trgovinske dejavnosti in s tem zaposlenosti v zadevnih sektorjih.

(7) Vendar pa v kratkem času, ki je bil na voljo, ni bilo mogoče ovrednotiti vseh vplivov ukinitve ali spremembe obstoječih ukrepov na gospodarski in socialni položaj Kanarskih otokov.

(8) Da se zadevnim gospodarskim subjektom zagotovi določena kontinuiteta pravnega okvira, ki vpliva na njihovo poslovanje, je navedeni prehodni obdobji smiselno podaljšati za eno leto.

(9) Po koncu zgoraj navedenega vrednotenja bo Komisija po potrebi pripravila nov predlog, ki bo upošteval cilje člena 299(2) Pogodbe –

SPREJEL NASLEDNJO UREDBO:

Člen 1

V členu 5(1) in (6) ter členu 6(1) Uredbe (EGS) št. 1911/91 se datum "31. decembra 2000" nadomesti z "31. decembra 2001".

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. maja 2001

Za Svet

Predsednik

B. Lejon

[1] Predlog z dne 9. februarja 2001 (še ni objavljeno v Uradnem listu).

[2] Mnenje, dano 3. aprila 2001 (še ni objavljeno v Uradnem listu).

[3] Mnenje, dano 1. aprila 2001 (še ni objavljeno v Uradnem listu).

[4] UL L 171, 29.6.1991, str. 1. Uredba, kakor je bila nazadnje spremenjena z Uredbo (ES) št. 2674/99 (UL L 326, 18.12.1988, str. 3.).

--------------------------------------------------
Uredba Komisije (ES) št. 1179/2004 z dne 25. junija 2004 o določitvi pavšalnih uvoznih vrednosti za določanje vhodne cene nekaterega sadja in zelenjave

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (ES) št. 3223/94 z dne 21. decembra 1994 o podrobnih pravilih za uporabo uvoznega režima za sadje in zelenjavo(1), in zlasti člena 4(1) Uredbe,

ob upoštevanju naslednjega:

(1) Uredba (ES) št. 3223/94 v skladu z rezultati večstranskih trgovinskih pogajanj urugvajskega kroga oblikuje merila, po katerih Komisija določa pavšalne vrednosti za uvoz iz tretjih držav, za proizvode in obdobja, predpisana v Prilogi k Uredbi.

(2) V skladu z zgornjimi merili je treba določiti pavšalne uvozne vrednosti v višini, podani v Prilogi k tej uredbi -

SPREJELA NASLEDNJO UREDBO:

Člen 1

Pavšalne uvozne vrednosti iz člena 4 Uredbe (ES) št. 3223/94 so določene v Prilogi k Uredbi.

Člen 2

Ta uredba začne veljati 26. junija 2004 .

Ta uredba je v celoti zavezujoča in se neposredno uporablja v vseh državah članicah.

V Bruslju, 25. junija 2004

Za Komisijo

J. M. Silva Rodríguez

Generalni direktor za kmetijstvo

(1) UL L 337, 24.12.1994, str. 66. Uredba, nazadnje spremenjena z Uredbo (ES) št. 1947/2002 (UL L 299, 1.11.2002, str. 17).

PRILOGA

k Uredbi Komisije z dne 25. junija 2004 o določitvi pavšalnih uvoznih vrednosti za določanje vhodne cene nekaterega sadja in zelenjave